پێشم وایە، كۆمەڵە، دوای داستانی شەهیدكردنی شیهاب و هاوڕێكانی، هاوزەمانی بەرپابوونی شۆڕشی نوێu200c ( كە هەبوون دژی بەرپاكردنەكەی بوون بەپاساوی لەرزۆك لەرزۆك ) هەردوو رووداوەكە كۆمەڵەو یەكێتی و شۆڕشی نوێیان، لەو زەمان و زەمینەدا، بردە قۆناغی باڵای متمانەی جەماوەرو قوڵكردنی گیانی شۆڕشگێڕانە. بۆیە، نەك رۆژی شەهیدكردنی شیهاب و هاوڕێكانی، كە كراوەتە رۆژی شەهیدی یەكێتی، شایەنیانە، بەڵكو هێشتا داستانی شیهاب و هاوڕێu200c زیندانەكانی زۆر زۆریان بەبەرەوە ماوە، بۆ مێژوو تۆماربكرێن.